Η βασική διαφορά ανάμεσα στο Ελεύθερο Λογισμικό
και το Ιδιοταγές λογισμικό
δεν έγκειται ούτε στη μορφή του,
ούτε στον τρόπο λειτουργίας του.
Η βασική διαφορά συνίσταται στη φιλοσοφία
που υπάρχει πίσω από το λογισμικό.
Το λογισμικό αποτελεί μία ιδέα,
ένα πνευματικό δημιούργημα,
παρόμοιο με τη μουσική, την λογοτεχνία,
ή και με μία συνταγή μαγειρικής!
Το ιδιόκτητο λογισμικό μοιάζει με μία
ελκυστική βιομηχανική τούρτα.
Παρουσιάζεται σε μία πολύ προσεγμένη συσκευασία,
και συνοδεύεται από υπέροχα χρώματα!
Αλλά, αν θελήσουμε να δούμε
με τι υλικά είναι φτιαγμένη,
πού μπορούμε να βρούμε αυτά τα συστατικά;
Το γλυκό μπορεί να είναι πολύ νόστιμο,
αλλά δεν μπορούμε να δούμε τα συστατικά του,
οπότε δεν εμπνέει και πολύ εμπιστοσύνη.
Επιπλέον, μπορεί να δημιουργηθεί ένα πρόβλημα:
Τα άτομα με ειδικές διατροφικές ανάγκες,
δεν θα μπορούν να γνωρίζουν
αν το προϊόν ταιριάζει στις ανάγκες τους, ή όχι.
Αποφασίσαμε να μιλήσουμε μα την επιχείρηση
που φτιάχνει την τούρτα μας, με ιδιοταγές λογισμικό:
Είναι απαραίτητο να δημοσιεύσετε
την ακριβή σύσταση της τούρτας.
Ο κύριος που μας μιλά στο τηλέφωνο
δεν φαίνεται και πολύ ευχαριστημένος...
Λέει ότι δεν μπορεί να βάλει τα συστατικά
του γλυκού πάνω στη συσκευασία,
διότι οι άλλες επιχειρήσεις θα μπορούσαν
να μιμηθούν τα γλυκά του.
ΌΛη αυτή τη δουλειά για την δημιουργία
και την βελτίωση της συνταγής του,
χρειάζεται προστασία.
Φαίνεται πως αυτή η επιχείρηση
εξαρτάται πολύ από την συνταγή της,
για να μπορεί να ασχολείται
με τις ανάγκες των άλλων ανθρώπων.
Το Ελεύθερο Λογισμικό λειτουργεί
με έναν διαφορετικό τρόπο:
Μοιάζει περισσότερο με τη συνταγή του γλυκού
που φτιάχνει η γιαγιά μας!
Στη γιαγιά αρέσει να μαγειρεύει
και να φτιάχνει τούρτες,
τόσο για την ίδια, όσο και για όλους στην οικογένεια.
Σε μερικά εγγόνια της, τους αρέσει η μαγειρική,
οπότε η γιαγιά τους δίνει τη συνταγή για τα γλυκά της!
Την επομένη, ο καθένας τους, στο σπίτι του,
φτιάχνει ένα γλυκό
και το μοιράζεται με τους φίλους του.
Τα γλυκά, όμως, δεν είναι ίδια μεταξύ τους.
Ο καθένας τροποποίησε λίγο τη συνταγή,
για να την προσαρμόσει στις ανάγκες του.
Την επόμενη ημέρα,
που ξαβρέθηκαν στο σπίτι της γιαγιάς,
είχαν όλοι τους από μία συνταγή,
για να την μοιραστούν,
συμπεριλαμβανομένου ενός εγγονού,
που έχει ένα αρτοποιείο και ο οποίος
αποφάσισε να αξιοποιήσει τη συνταγή,
για να κάνει γλυκά στο μαγαζί του.
Την επόμενη φορά που θα συναντηθούν
θα έχει και αυτός μία νέα συνταγή
που θα τη μοιραστούνε όλοι.
Το Ελεύθερο Λογισμικό είναι συνεργατικότητα,
το Ελεύθερο Λογισμικό σημαίνει να μοιράζεσαι,
το Ελεύθερο Λογισμικό παράγει το μέγιστο όφελος,
με τη λιγότερη προσπάθεια.
το Ελεύθερο Λογισμικό πολλαπλασιάζεται
και βελτιώνεται πολύ γρήγορα,
χάρη στη στήριξη από την κοινότητά του.
Το Ελεύθερο Λογισμικό είναι ορθολογικό!
Μετάφραση: Κωστής Μουσαφείρης